# НАРОДНО ЧИТАЛИЩЕ „ХРИСТО БОТЕВ-1925” С.САДОВО, ОБЩ. АВРЕН, ОБЛ.ВАРНА E-mail: sadovo\_avren@abv.bg

ГОДИШЕН ОТЧЕТ ЗА ДЕЙНОСТТА НА НЧ „ХРИСТО БОТЕВ-1925”

С.САДОВО, ОБЩ. АВРЕН, ОБЛАСТ ВАРНА ЗА **2021г.**

Народно читалище „ХРИСТО БОТЕВ-1925” e самоуправляващо се, българско, културно-просветно сдружение. То няма политическа насоченост и в дейността му могат  да участват всички физически лица без оглед на ограничения. Читалището ни е юридическо лице с нестопанска цел, работещо в обществена полза с наименование „ХРИСТО БОТЕВ-1925”, със седалище и адрес на управление – с. Садово, общ. Аврен, област Варна

В една трудна година, нестабилността в условия на пандемия се отразиха и в дейността на Народно Читалище “ХРИСТО БОТЕВ-1925” при изпълнението на задачите от основните насоки за развитие на читалищната дейност и културен календар за 2021година.

**Мисия на читалището :**

Да създава и разпространява духовни ценности, чрез развиване на творческите способности и задоволяване на културните, образователните, информационните, социалните и др.  потребности и интереси на общността.

**Управление на читалището**

Организационната структура на читалището през изтеклата година бе, както следва:

* **Върховен орган- Общо събрание** състоящ се от всички читалищни членове:
* Действителни- 54 души.
* спомагателни / самодейци / - 45
* **Читалищно настоятелство в състав:**

**Председател**: Севдалина Димитрова

**Членове**: Мария Желева, Йорданка Павлова, Анелия Димитрова и Иван Пенов

**Проверителна комисия** : Геновева Илиева, Бончо Станчев и Елена Душкова

**Кадрово обезпечение**

Утвърден щат на читалището е 2 бр. –библиотекар и работник- библиотека

 В НЧ „ХРИСТО БОТЕВ-1925” библиотекар е Емине Исмаилова Хюсеинова

През годината се взе решение да се назначи на работа за период- 6 месеца- Мирка Валентинова Василева, като извършва новата услуга към библиотеката „Разнос на книги по домовете”

**Основни приоритети на читалището през 2021г. :**

 • Да опазва културно-историческото наследство и националните традиции

 • Да спомага изграждането на ценностната система у децата и младежите

• Да поддържа и обогатява материалната база

 • Да разработва и реализира инициативи /проекти/ за общност но и местно развитие

 • Да подържа активно сътрудничество между читалищата на територията на общината

 • Обогатяване на библиотечния фонд чрез закупуване на нова литература, участия в проекти и дарения

**Дейности**

**1. Дейност на читалищното настоятелство.**

През изтеклия период Читалищното настоятелство проведе 10 заседания, на които бяха обсъдени и разгледани въпроси касаещи читалищните дейности и са взети решения по тях.

По – важни решения взети от ЧН през 2021г. са :

- Провеждане на мероприятия в пандемична обстановка страната.

- Приемане на отчет и план за работата на читалището.

**2. Библиотечна дейност**

Библиотечните мероприятия, които организираме са в полза на децата ,учениците и възрастните, а именно Online маратон на четенето,електронна читалня, летни занимания „Четене на открито” и образователни игри. Ученици се подготвяха за матури и други учебни часове**.** През **2021г. кандидатствахме по проект към Министерство на Културата- „ Българските библиотеки- съвременни центрове за четене и информираност, бяхме одобрени. Проектът е одобрен за сумата от 1249лв. с които бяха закупени 80 броя художествена литература.**

**Библиотечния фонд** - 6605 книги.

Ново набавени библиотечни единици: 88 дарени- 0 бр. книги

**Брой читатели**-

общ брой читатели - 74 бр. От тях 18бр. са до 14 г. останалите са работещи и пенсионери.

**Брой читателски посещения**- 488 бр.

 За дома – 367 бр.

 В читалня – 86 бр.

 На организирани събития -23 бр.

 Културни и други библиотечни събития -12 бр.

**Заети библиотечни документи -**  903бр. за 2021г.

През отчетния период библиотеката продължава участието си в програмата „ Глобални библиотеки България” чрез която се предоставя свободен достъп до интернет, информация, знание и обмен на идеи. Провеждат се лесно компютърни обучения за пенсионери– през цялата година, вкл. консултации, индивидуални обучения и др.

Компютърни обучения за деца –за сканиране на снимки, използване на браузъри, периодични консултации и индивидуални обучения.

####  Най запомнящия се момент в библиотечната дейност през 2021г. бяха 3- те дена, в които библиотеката ни бе домакин на първокласниците от селото поради онлайн обученията по време на пандемията.

**3. Любителско творчество**

Сред основните направления в традиционната читалищна работа е създаването на условия за творческа изява на деца и млади хора. В читалище “ХРИСТО БОТЕВ-1925” през отчетния период работят следните **колективи:**

- **Детски Танцов Състав „Звездичка”** – смесена група танцуват 20 деца народни танци. **Участия:** „Международен фолклорен фестивал в община Аврен“ на 04.09.2021г., който се проведе в к.к. Камчия, СОК „Камчия“ – Амфитеатър и във всички читалищни мероприятия

- **Дамски Състав „Садовци”** – групата е сформирана от 10 дами, танцуващи предимно народни хора и изпълняват автентични песни.

**Участия: Диплом от**  Онлайн участие във XIX-ти национален събор за автентичен фолклор „От извора” – с.Труд-2021г.

 **-Детска Вокална група-** включва 15 деца с ръководител Емине Хюсеинова, изпълняват народни, възрожденски, коледни или хумористични песни в зависимост от темата и повода на мероприятието.

**Участия:** Във всички читалищни мероприятия понякога съвместно с ЦДГ „ Щурче” с.Садово и Пенсионерски клуб

**- Лазарска група-** включва около 16 момичетас ръководител Емине Хюсеиноваизпълняват традиционни за района автентични песни

**Участия:** Грамота и отличия в ОНЛАЙН Конкурс за снимка на автентична народна носия

**-Групата за модерни танци-** смесена група, участват около 30 деца с ръководител Емине Хюсеинова, танцуват хип-хоп, латино, ориенталки и други съвременни танци.

 **Участия:**В международния ден на младежта, който се проведе на 12.08.2021г.

 **-Коледарската група-** сформирана от 5-ма мъже с ръководите Пенйо Демирев Пенев

 **Участия:** В читалищните мероприятия и на Бъдни вечер в обичая Коледуване

**-Клуб „Сръчни ръчички” –** смесена група сформирана от 15 деца, които проявяват интерес към приложното изкуство.

**Участия:** отличие и грамота за представянето в инициативата „Коледна украса от отпадъчни материали” общ.Аврен

**4.Културно- масова дейност**

Дейността на читалището през 2021год.бе концентрирана в дейностите, планирани в културния календар на читалището. Основно е насочена към съхраняване на културните традиции. Традиционно проявите в него са организирани в партньорство между читалище, кметство, детска градина и пенсионерски клуб. Съвместните дейности разширяват видимо формата, съдържанието и капацитета на културния живот в селото ни. Основните прояви в календара, които реализирах ме преди извънредното положение в страната във връзка със COVID 19 са: Трети март, Лазаровден, Ден на Книгата, Участие в инициативата организирана от общ. Аврен „Майско почистване", 24-май - Ден на светите братя Кирил и Методий съвместно с ЦДГ с.Садово (Манифестация), 1-ви юни- отново съвместно с общ. Аврен в компанията на двама професионални аниматора, 2 юни- ПОКЛОН ПРЕД ПОДВИГА НА БОТЕВ, лятна занималня, Международния ден на младежта-през 2021 година се фокусирахме върху по-сериозна тема" Различни форми на зависимости сред младите хора" Темата бе поднесена по интересен начин от психолог на община Аврен. През 2021г.отбелязахме 100г. Юбилей на Фатме Салиева Билялова –живяла в два века, един забързан свят, в тежки времена с много трудности и лишения, но доживяла до своя 100 г. юбилей.

 **Материално техническа база**

Общата площ – 1850 м 2

Зали- 2 бр.

Кабинети-1 бр.

Сградата на читалището е голяма двуетажна постройка с голям киносалон, библиотека и компютърна зала(заедно в едно помещение) през годината се взе решение една от стаите в сградата на читалището, която не се използва но е просторна , да се освежи и подготви за провеждането на нови дейности към читалището.

Покривът има нужда от ремонт. Отправихме молба към общината за помощ, изчакваме становище.

 **Работа по проекти**

* Кандидатстване по проект към Министерство на Културата „ Българските библиотеки- съвременни центрове за четене и информираност-2021г.” - **одобрен**
* Проект Ти и Lidl за по-добър живот„ **-неодобрен**

 **Партньорство**

Читалището има партньори без които не може да осъществи дейността си, едни от тях са : общ. Аврен, Кметство с. Садово, Пенсионерски клуб с. Садово, ЦДГ с. Садово и не на последно място доброволците, които се отзовават при всяка молба за помощ.

 **Финансова част**

През 2021г. читалището работи по утвърдени субсидии, отпуснати от държавния и общинския бюджет и финансови постъпления от членски внос.

* **Държавна субсидия -**22968лв.
* **Дофинансиране от община Аврен -** 110лв.
* **Собствени приходи ( чл. внос)** - 148 лв.
* **От спечелени проекти** -1249лв.

**Силни и слаби страни в дейността на читалището**

Силните страни- единствен културен център с нови съвременни форми на общуване и комуникация.

Слаби страни на читалищната дейност – трудно намиране на хореографи от околността, повечето пътуват от гр. Варна и това ги затруднява финансово и отказват предложенията ни за работа.

 **Насоки за работа през следващата година**

* Проучване и участие на колективите към читалището във фестивали и конкурси с онлайн платформи.
* Откриване на нови форми за работа и разнообразяване на читалищните дейности.

 **Севдалина Димитрова …………………….**

**/ Председател на НЧ „Христо Ботев-1925” /**

**Отчетът е приет на отчетно- изборно събрание на 14.03.2022г.**